Vsem upravičencem Javnega razpisa za sofinanciranje vlaganj v infrastrukturo namenjeno izvajanju dnevnih oblik varstva/začasnih namestitev za starejše

Številka: 5443-2/2020/101

Datum: 16. 7. 2021

Zadeva: Dodatno navodilo PO – stališče PO glede izplačevanja povečanega obsega dela v okviru izbranih projektov Javnega razpisa za sofinanciranje vlaganj v infrastrukturo namenjeno izvajanju dnevnih oblik varstva/začasnih namestitev za starejše

Spoštovani,

Za izbrane projekte v okviru Javnega razpisa za sofinanciranje vlaganj v infrastrukturo namenjeno izvajanju dnevnih oblik varstva/začasnih namestitev za starejše, v okviru 9. prednostne osi »Socialna vključenost in zmanjševanje tveganja revščine«, 9.3 prednostne naložbe »Vlaganje v zdravstveno in socialno infrastrukturo, ki prispeva k razvoju na nacionalni regionalni in lokalni ravni, zmanjšanje neenakosti glede zdravstvenega stanja, spodbujanje socialnega vključevanja z lažjim dostopom do socialnih, kulturnih in rekreacijskih storitev in prehod z institucionalnih storitev na storitve v okviru lokalnih skupnosti«, specifičnega cilja 9.3.1 »Izboljšanje kakovosti skupnostnih storitev oskrbe« Operativnega programa za izvajanje evropske kohezijske politike v obdobju 2014–2020 (v nadaljevanju: javni razpis) smo prejeli prošnje za odobritev povečanega obsega dela (v nadaljevanju: POD) v okviru upravičenih stroškov dela v okviru projekta. Na podlagi prošenj za odobritev POD smo ponovno pregledali vloge izbranih projektov na javnem razpisu, ki imajo načrtovane stroške dela, in v nadaljevanju podajamo stališče PO – dodatno navodilo PO.

PO pojasnjuje, da POD skladno z delovnopravno zakonodajo predstavlja del sredstev, namenjenih delovni uspešnosti, praviloma za opravljanje nalog, ki jih zaposleni opravljajo poleg rednih delovnih nalog, in sicer za strošek v sklopu stroškov dela. POD je namenjen kratkotrajnim ali občasnim povečanim obremenitvam redno zaposlenih. POD je praviloma časovno omejen in se financira iz omejenih virov, prvenstveno iz prihrankov iz naslova odsotnosti z dela oziroma nadomeščanja dejanskih zaposlitev oziroma **prihrankov na projektu**.

Ker se projekti izvajajo dlje časa (do treh let) in gre po presoji PO pri izvedbi nalog v okviru projekta za tehnično-administrativno zelo zahtevne naloge, poleg tega gre za investicije in sredstva evropske kohezijske politike, ki imajo svoje zahteve glede vodenja, spremljanja in poročanja (med drugim delo v informacijskem sistemu OU eMA), je PO v okviru javnega razpisa predvideval možnost zaposlitve ene osebe za polni delovni čas.

PO dodaja, da skladno z javnim razpisom zaposlitev ene osebe za delo na projektu (z dodatno omejitvijo do višine 5 % celotnih upravičenih stroškov projekta) ni potrebna za celoten čas izvedbe projekta, da pa mora upravičenec, kot pogoj za uveljavljanje stroškov dela na projektu, osebe na podlagi ustreznega pravnega akta na projektu (pre)zaposliti. PO dopušča tudi zaposlitve v deležih, v skupnem obsegu ene zaposlitve za poln delovni čas in glede na finančno omejitev.

Stališče PO je skladno tudi z Mnenjem OU glede načrtovanja sredstev POD[[1]](#footnote-1). Iz mnenja OU izhaja, da načrtovanje dodatnih sredstev za POD ni ustrezno oziroma skladno z institutom POD oziroma se lahko načrtuje POD zgolj izjemoma ter da je za to zahtevana posebna analiza, ki bi to potrdila.

Uporaba možnosti POD oz. drugih upravičenih dodatkov k plači (kot npr. nadurno delo, ipd.), ki izhaja iz Navodil PO, se lahko v okviru stroškov plač javnega razpisa uporabi samo takrat, ko se POD oz. drug upravičen dodatek k plači načrtuje poleg rednih stroškov dela osebe zaposlene na projektu (ali več oseb v primeru delnih zaposlitev). PO dodaja, da je pri izplačilu POD oz. drugih upravičenih dodatkov k plači potrebno upoštevati zahteve javnega razpisa in zgoraj navedeno mnenje OU, ki določa, da načrtovanje stroškov POD (torej načrtovanja POD brez rednih stroškov dela) **ne pomeni gospodarne rabe javnih sredstev, smiselno torej tudi ne načrtovanje drugih upravičenih dodatkov k plači**.

Drugi odstavek 22. člena pogodbe o sofinanciranju določa, da si PO pridržuje pravico, da v času trajanja pogodbe o sofinanciranju spremeni oziroma dopolni Navodila PO in druga navodila PO. Pogodba nadalje določa, da PO morebitne spremembe oziroma dopolnitve navodil objavi na spletni strani in o spremembi obvesti upravičenca. Skladno z navedenim vas obveščamo, da je navedeno stališče PO dostopno na naslednji povezavi: <https://www.gov.si/zbirke/javne-objave/javni-razpis-za-sofinanciranje-vlaganj-v-infrastrukturo-namenjeno-izvajanju-dnevnih-oblik-varstvazacasnih-namestitev-za-starejsev-javna-objava/>.

|  |  |
| --- | --- |
| Pripravila:  Tanja Malič  strokovna sodelavka | Andrej Grdiša  v.d. generalnega direktorja |

Poslati:

* Naslovnikom po elektronski pošti.

1. Dokument je dostopen na povezavi <https://www.eu-skladi.si/sl/dokumenti/porocila-mnenja-tolmacenja/mnenje-ou-glede-nacrtovanja-sredstev-povecanega-obsega-dela.pdf>. [↑](#footnote-ref-1)